
25. Ίδρυση Τμημάτων Μεταγωγών - Δικαστηρίων Κο¬ 

μοτηνής, Κοζάνης, Λαμίας, Καλαμάτας και Ηρα¬ 
κλείου. 1 

26. Τροποποίηση διατάξεων π.δ. 14/2001 (Α' - 12). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 25 
Ίδρυση Τμημάτων Μεταγωγών - Δικαστηρίων Κομοτη¬ 
νής, Κοζάνης, Ααμίας, Καλαμάτας και Ηρακλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β' και στ' του ν.1481/1984 
«Οργανισμός Υπουργείου Δημόσιας Τάξης» (Α'- 152), 
όπως το άρθρο αυτό αντικαταστάθηκε με το άρθρο 1 
παρ. 1 του ν.1590/1986 (Α'- 49). 

2. Τα άρθρα 14 παρ. 7 και 28 παρ. 1 του ν.2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α'-98). 

4. Το π.δ.184/2009 «Σύσταση Υπουργείου Προστασίας 
του Πολίτη και καθορισμός αρμοδιοτήτων του» (Α'- 
213). 

5. Το άρθρο 22 παρ. 3 του ν. 2362/1995 «Περί Δημοσίου 
Αογιστικού, Ελέγχου των Δαπανών του Κράτους και 
άλλες διατάξεις» (Α'- 247). 

6. Την υπ' αριθμ. 7004/3/52 από 21-10-2010 απόφαση 
του Πρωθυπουργού και του Υπουργού Προστασίας του 
Πολίτη «Ανάθεση αρμοδιοτήτων στον Υφυπουργό Προ¬ 
στασίας του Πολίτη Εμμανουήλ 'Οθωνα» (Β'- 1682). 

7. Την υπ’ αριθμ. 2672 από 3-12-2009 απόφαση του 
Πρωθυπουργού και του Υπουργού Οικονομικών «Καθο¬ 
ρισμός αρμοδιοτήτων του Υφυπουργού Οικονομικών 
Φίλιππου Σαχινίδη» (Β'- 2408). 


8. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του κρατικού 
προϋπολογισμού ύψους 835.000,00 Ευρώ περίπου για 
το έτος 2011 και 361.000,00 Ευρώ περίπου για το έτος 
2012 και για καθένα από τα επόμενα έτη. Οι εν λόγω 
δαπάνες κατά το τρέχον οικονομικό έτος θα αντιμε¬ 
τωπιστούν από τις εγγεγραμμένες πιστώσεις του Π/Υ 
του Υπουργείου Προστασίας του Πολίτη (Ε.Φ. 43 - 100, 
ΚΑΕ των ομάδων 0700, 0800,1100,1200,1300,1400,1500, 
1600, 1700, 1900), ενώ οι δαπάνες των ετών 2012 και 
καθενός από τα επόμενα έτη θα αντιμετωπίζονται από 
τις πιστώσεις που θα εγγράφονται για το σκοπό αυτό 
στον ανωτέρω Π/Υ, του αντίστοιχου έτους. 

9. Την υπ' αριθ. 49/2011 Γνωμοδότηση του Συμβουλίου 
της Επικρατείας, ύστερα από πρόταση των Υφυπουρ¬ 
γών Οικονομικών και Προστασίας του Πολίτη, αποφα¬ 
σίζουμε: 

Άρθρο 1 
Ίδρυση -Έδρα 

Στις έδρες των Αστυνομικών Διευθύνσεων Ροδό¬ 
πης, Κοζάνης, Φθιώτιδας, Μεσσηνίας και Ηρακλείου 
ιδρύονται, αντιστοίχως. Τμήματα Μεταγωγών - Δικα¬ 
στηρίων Κομοτηνής, Κοζάνης, Ααμίας, Καλαμάτας και 
Ηρακλείου. 

Άρθρο 2 

Υπαγωγή - Διάρθρωση - Αρμοδιότητες 

Τα Τμήματα Μεταγωγών - Δικαστηρίων του προηγου¬ 
μένου άρθρου είναι ισότιμα με Αστυνομικά Τμήματα, 
υπάγονται διοικητικά στις οικείες Αστυνομικές Διευ¬ 
θύνσεις και διαρθρώνονται ως εξής: 

α. Σε Γραφείο Μεταγωγών Κρατουμένων και Τάξης 
Δικαστηρίων, το οποίο είναι αρμόδιο για την ασφαλή 
μεταγωγή κρατουμένων, από και προς τα Καταστήμα¬ 
τα Κράτησης που λειτουργούν στον οικείο νομό, κρα¬ 
τουμένων οι οποίοι προορίζονται ή προέρχονται από 
εκτός ορίων του νομού αυτού Καταστήματα Κράτησης, 
Δικαστήρια και Θεραπευτικά Ιδρύματα, την τήρηση της 
τάξης στους χώρους συνεδριάσεων των δικαστηρίων 
που λειτουργούν στην έδρα τους, καθώς και για την 
φρούρηση των καταδίκων και υποδίκων. 

β. Σε Γραφείο Γραμματείας, το οποίο είναι αρμόδιο 
για το χειρισμό θεμάτων προσωπικού, τη διαχείριση του 
χρηματικού και υλικού, την εξασφάλιση της γραμματεία- 

κής εξυπηρέτησης και της εσωτερικής λειτουργίας του 
Τρήματος, την τήρηση του αρχείου και τη διεκπεραίωση 
αιτημάτων διοικητικής φύσεως. 

Άρθρο 3 

Καθήκοντα - Αρμοδιότητες οργάνων 

1. Οι διοικητές των Τμημάτων Μεταγωγών - Δικαστη¬ 
ρίων του άρθρου 1 του παράντος διατάγματος, είναι 
Αστυνομικοί Υποδιευθυντές ή Αστυνάμοι Α' και έχουν 
τα καθήκοντα και τις αρμοδιότητες που προβλέπονται 
από τις διατάξεις του άρθρου 24 του π.δ.141/1991 (Α'- 
58). Επίσης, συντάσσουν τις εκθέσεις ικανότητας των 
αξιωματικών της Υπηρεσίας τους και γνωματεύουν στις 
εκθέσεις ικανότητας που συντάσσουν οι υποδιοικητές 
αυτών για το λοιπό προσωπικό. 

2. Οι Υποδιοικητές των Τμημάτων Μεταγωγών - Δι¬ 
καστηρίων είναι Αστυνόμοι Α' ή κατώτεροι αξιωματικοί 
και έχουν τις ακόλουθες αρμοδιότητες: 

α. Είναι άμεσοι βοηθοί των διοικητών και αναπληρώ¬ 
νουν αυτούς σε περίπτωση απουσίας ή κωλύματος. 

β. Επιβλέπουν τη διεξαγωγή των εργασιών και συ¬ 
ντονίζουν τη δράση στους τομείς ευθύνης που τους 
ανατίθεται. 

γ. Ενημερώνονται για τα προβλήματα των τομέων 
ευθύνης τους, αξιολογούν αυτά και συμμετέχουν στο 
σχεδίασμά διάταξης της υπηρεσίας, για την αντιμετώ¬ 
πισή τους. 

δ. λαμβάνουν γνώση της εισερχόμενης αλληλογρα¬ 
φίας και προσυπογράφουν όλα τα έγγραφα τα οποία 
υπογράφει ο διοικητής, ανάλογα με τους τομείς ευθύνης 
τους. 

ε. Συντάσσουν τις εκθέσεις ικανότητας του προσω¬ 
πικού του Τμήματος. 

στ. Εκτελούν κάθε άλλη αρμοδιότητα που ανατίθεται 
σ’ αυτούς από τον οργανισμό και κανονισμούς της Ελ¬ 
ληνικής Αστυνομίας ή από ειδικές διατάξεις. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 7 Απριλίου 2011 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΦΙΛΙΠΠΟΣ ΣΑΧΙΝΙΔΗΣ ΕΜΜΑΝΟΥΗΛ ΟΘΩΝΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 26 
Τροποποίηση διατάξεων π.δ. 14/2001 (Α' - 12). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β' και στ' του ν. 1481/ 
1984 «Οργανισμός Υπουργείου Δημόσιας Τάξης» (Α'-152), 


όπως το άρθρο αυτό αντικαταστάθηκε με το άρθρο 1 
παρ. 1 του ν. 1590/1986 (Α'- 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α'- 98). 

4. Το π.δ. 184/2009 «Σύσταση Υπουργείου Προστασί¬ 
ας του Πολίτη και καθορισμός των αρμοδιοτήτων του» 
(Α'- 213). 

5. Το γεγονός ότι από τις διατάξεις του παρόντος 
διατάγματος δεν προκαλούνται δαπάνες σε βάρος του 
κρατικού προϋπολογισμού. 

6. Την υπ’ αριθμ. 54/2011 γνωμοδότηση του Συμβουλίου 
της Επικρατείας, ύστερα από πρόταση του Υπουργού 
Προστασίας του Πολίτη, αποφασίζουμε: 

Άρθρο 1 

Τροποποίηση διατάξεων 

1. Οι παράγραφοι 1 και 2 του άρθρου 3 του π.δ. 14/2001 
(Α' -12), όπως ισχύουν, αντικαθίστανται ως εξής: 

«1. Το Αρχηγείο Ελληνικής Αστυνομίας αποτελεί ενι¬ 
αία αυτοτελή Υπηρεσία και διαρθρώνεται στους εξής 
Κλάδους: 
α. Κλάδο Τάξης 
β. Κλάδο Ασφάλειας 

γ. Κλάδο Οργάνωσης και Ανθρώπινου Δυναμικού 
δ. Κλάδο Οικονομικοτεχνικών και Πληροφορικής. 

2. Ο Κλάδος Τ άξης χειρίζεται τα θέματα γενικής αστυ¬ 
νόμευσης και τροχαίας και προγραμματίζει, κατευθύνει 
και ελέγχει το έργο των Υπηρεσιών στα θέματα αυτά. Ο 
Κλάδος αυτός διαρθρώνεται στις εξής Διευθύνσεις: 

α. Διεύθυνση Γ ενικής Αστυνόμευσης 
β. Διεύθυνση Τροχαίας 
γ. Διεύθυνση Χειρισμού Κρίσεων 
δ. Ενιαίο Κέντρο Επιχειρήσεων». 

2. Οι παράγραφοι 3, 4 και 5 του άρθρου 3 του ιδίου 
π.δ. αναριθμούνται, αντιστοίχως, σε παραγράφους 4, 
5 και 6. 

3. Μετά την παράγραφο 2 του άρθρου 3 του ιδίου π.δ. 
προστίθεται παράγραφος 3 ως εξής: 

«3. Ο Κλάδος Ασφάλειας χειρίζεται τα θέματα δη¬ 
μόσιας και κρατικής ασφάλειας και προγραμματίζει, 
κατευθύνει και ελέγχει το έργο των Υπηρεσιών στα 
θέματα αυτά. Ο Κλάδος αυτός διαρθρώνεται στις εξής 
Διευθύνσεις: 

α. Διεύθυνση Δημόσιας Ασφάλειας 
β. Διεύθυνση Κρατικής Ασφάλειας 
γ. Διεύθυνση Αλλοδαπών 

δ. Διεύθυνση Διεθνούς Αστυνομικής Συνεργασίας 
ε. Διεύθυνση Διαβατηρίων. 

4. Ο τίτλος του ΚΕΦΑΛΑΙΟΥ Β' του ιδίου π.δ. αντικα¬ 
θίσταται ως εξής: 

«ΚΛΑΔΟΣ ΤΑΞΗΣ» 

5. Το άρθρο 4 του ιδίου π.δ., όπως αντικαταστάθηκε 
με την παράγραφο 2 του άρθρου 2 του π.δ. 99/2009 
(Α'-125) αντικαθίσταται ως εξής: 

«Άρθρο 4 

Διεύθυνση Γενικής Αστυνόμευσης 

1. Η Διεύθυνση Γενικής Αστυνόμευσης διαρθρώνεται 
στα εξής Τμήματα: 

α. Τμήμα Αστυνόμευσης και Τουρισμσύ. 
β. Τμήμα Επιχειρησιακσύ Σχεδιασμσύ και Πσλιτικής 
Προστασίας. 

γ. Τμήμα Διοικητικής Μέριμνας. 

2. Το Τμήμα Αστυνόμευσης και Τουρισμού έχει τις 
ακόλουθες αρμοδιότητες: 

α. Την προετοιμασία νομοθετικών και διοικητικών 
πράξεων και την επεξεργασία κανόνων και μέτρων 
για τη ρύθμιση θεμάτων αστυνόμευσης σχετικών με 
τη δημόσια υγεία, την αγορανομία, την εφαρμογή της 
τουριστικής νομοθεσίας, την τάξη στις συνεδριάσεις 
των δικαστηρίων, τις μεταγωγές κρατουμένων, την 
προστασία του περιβάλλοντος, την πολεοδομία, την 
εργασία, τη λειτουργία δημοσίων κέντρων, καταστημά¬ 
των, τουριστικών επιχειρήσεων και θεαμάτων και γενικά 
όλων των θεμάτων αστυνόμευσης που έχουν σχέση με 
τη δημόσια ειρήνη, την ευταξία και την απρόσκοπτη 
κοινωνική διαβίωση των πολιτών. 

β. Τη συνεργασία με τους καθ’ ύλην αρμόδιους κρα¬ 
τικούς και ιδιωτικούς φορείς για την αντιμετώπιση θε¬ 
μάτων της προηγούμενης περίπτωσης. 

γ. Την καθοδήγηση των περιφερειακών Υπηρεσιών 
στην εφαρμογή της ισχύουσας νομοθεσίας για τα θέ¬ 
ματα της περίπτωσης α'. 

δ. Την προετοιμασία έκδοσης αστυνομικών διατάξε¬ 
ων και την επεξεργασία άρων χορήγησης αστυνομικών 
αδειών για τα θέματα της περίπτωσης α'. 

ε. Τη μελέτη των επιστημονικών και τεχνικών μεθό¬ 
δων αστυνόμευσης σε θέματα αστυνομίας τάξης και τη 
μέριμνα για την αξιοποίησή τους. 

στ. Τη μελέτη της σκοπιμότητας και της απόδοσης 
των μέτρων και των κυρώσεων κατά των παραβατών 
των διατάξεων της σχετικής νομοθεσίας για τα θέματα 
της περίπτωσης α' και την αξιοποίηση των σχετικών 
πορισμάτων σε συνεργασία με τους συναρμάδιους φο- 
ρείς. 

ζ. Τη μελέτη και ανάλυση στατιστικών στοιχείων για 
τα θέματα αστυνομίας τάξης, η συναγωγή συμπερασμά¬ 
των και τη μέριμνα για την αξιοποίησή τους. 

η. Τη μελέτη μεθάδων αστυνομικής τακτικής και πρα¬ 
κτικής και τη διατύπωση υποδειγμάτων για τις περιπό¬ 
λους, τις ενέδρες, τους ελέγχους, τις έρευνες και τις 
λοιπές αστυνομικές εργασίες σε θέματα αστυνομίας 
τάξης. 

θ. Την επεξεργασία μεθόδων και διατύπωση κανόνων 
για την προστασία του προσωπικού κατά την εκτέλεση 
των καθηκάντων του, τη χρήση του οπλισμού του και 
το σεβασμό των ατομικών ελευθεριών κατά την αστυ¬ 
νομική δράση. 

ι. Την παρακολούθηση της χρησιμοποιούμενης από τις 
αστυνομικές Υπηρεσίες τακτικής σε κάθε συγκεκριμέ¬ 
νο συμβάν που αφορά θέμα αρμοδιότητάς του και τη 
συναγωγή και αξιοποίηση συμπερασμάτων. 

ια. Τη συνεργασία με τον Ε.Ο.Τ. και τους λοιπούς συ- 
ναρμόδιους φορείς καθώς και τη διαχείριση των τυχόν 
παρεχομένων από τον Ε.Ο.Τ. πιστώσεων. 

ιβ. Την υποβολή εισηγήσεων επί θεμάτων τοποθετή¬ 
σεων και μετακινήσεων του προσωπικού των Υπηρεσιών 
της τουριστικής αστυνομίας, ίδρυσης, προαγωγής και 
κατάργησης αυτών, ως και της κατανομής και ανακα¬ 
τανομής των μεταφορικών και λοιπών μέσων. 

ιγ. Την υποβολή εισηγήσεων επί θεμάτων μετεκπαι¬ 
δεύσεων ή εκμάθησης ξένων γλωσσών του προσωπικού 
των Υπηρεσιών τουριστικής αστυνομίας. 


ιδ. Την επεξεργασία στατιστικών στοιχείων σε θέματα 
τουριστικού ενδιαφέροντος. 

ιε. Την καθοδήγηση των περιφερειακών Υπηρεσιών 
στην εφαρμογή της ισχύουσας τουριστικής νομοθεσίας 
και την άσκηση εποπτείας και ελέγχου της δραστηρι- 
άτητάς τους. 

3. Το Τμήμα Επιχειρησιακού Σχεδιασμσύ και Πολιτικής 
Προστασίας έχει τις ακάλουθες αρμοδιάτητες: 

α. Την προετοιμασία νομοθετικών και διοικητικών 
πράξεων και την επεξεργασία κανόνων και μέτρων για 
τη ρύθμιση θεμάτων αστυνόμευσης σχετικών με τις 
συγκεντρώσεις, δημόσιες συναθροίσεις, αθλητικές και 
λοιπές εκδηλώσεις και τη συνεργασία με τους καθ’ ύλην 
αρμόδιους κρατικούς και ιδιωτικούς φορείς για την αντι¬ 
μετώπιση των θεμάτων αυτών. 

β. Την εκπόνηση σχεδίων και οδηγιών για τη λήψη μέ¬ 
τρων τάξης σε δημόσιες συγκεντρώσεις, συναθροίσεις, 
αθλητικές και λοιπές εκδηλώσεις και την καθοδήγηση 
των περιφερειακών Υπηρεσιών στην εφαρμογή τους. 

γ. Την εκπόνηση σχεδίων αντιμετώπισης εκτάκτων 
αναγκών που προκύπτουν απά τη διατάραξη της δη- 
μάσιας τάξης. 

δ. Την παροχή κατευθύνσεων και οδηγιών για την 
εκπάνηση σχεδίων προστασίας και ασφάλειας των 
Υπηρεσιών της Ελληνικής Αστυνομίας, των δημοσίων 
Υπηρεσιών και των οργανισμών και επιχειρήσεων κοινής 
ωφέλειας. 

ε. Την καθοδήγηση των περιφερειακών Υπηρεσιών 
στην εκτέλεση επιχειρήσεων, τη λήψη μέτρων και την 
εφαρμογή σχεδίων, καθώς και το συντονισμό της δρά¬ 
σης τους, την παρακολούθηση της χρησιμοποιούμενης 
τακτικής σε κάθε συγκεκριμένο συμβάν που αφορά τις 
επιχειρήσεις, τη συναγωγή και αξιοποίηση συμπερα¬ 
σμάτων, καθώς και τη μελέτη μεθόδων αστυνομικής 
τακτικής και πρακτικής και τη διατύπωση υποδειγμάτων 
για τις επιχειρήσεις. 

στ. Τη μελέτη και ανάλυση στατιστικών στοιχείων για 
τα θέματα αρμοδιότητάς τους, τη συναγωγή συμπερα¬ 
σμάτων και τη μέριμνα για την αξιοποίησή τους. 

ζ. Την εκπάνηση ειδικών σχεδίων πολιτικής προστα¬ 
σίας αρμοδιότητας Ελληνικής Αστυνομίας και τη συ¬ 
νεργασία με τους λοιπούς αρμόδιους φορείς για την 
επικαιροποίησή τους, στο πλαίσιο εφαρμογής του γενι¬ 
κού σχεδιασμσύ πολιτικής προστασίας και της σχετικής 
νομοθεσίας, όπως ισχύει κάθε φορά. 

η. Τη συνεργασία με την αρμόδια Υπηρεσία σε θέματα 
Παλλαϊκής Άμυνας και Πολιτικής Σχεδίασης Εκτάκτων 
Αναγκών, σύμφωνα με την ισχύουσα νομοθεσία. 

4. Στο Τμήμα Επιχειρησιακού Σχεδιασμσύ και Πολι¬ 
τικής Προστασίας λειτουργεί Εθνικό Γ ραφείο Πληρο¬ 
φοριών Ποδοσφαίρου, ως κεντρικό σημείο επαφής για 
την εξασφάλιση της ανταλλαγής πληροφοριών και τη 
διευκάλυνση της διεθνούς αστυνομικής συνεργασίας 
στον τομέα των ποδοσφαιρικών αγώνων με διεθνή διά¬ 
σταση. Ειδικότερα, το Γ ραφείο αυτό έχει τις ακόλουθες 
αρμοδιότητες: 

α. Τη συλλογή, επεξεργασία, αξιολόγηση και κα¬ 
τάλληλη αξιοποίηση πληροφοριών, σε συνεργασία με 
το Κέντρο Συλλογής και Διαχείρισης Επιχειρησιακών 
Πληροφοριών (ΚΕ.ΣΥ.Δ.Ε.Π.) της Διεύθυνσης Δημόσιας 
Ασφάλειας του Αρχηγείου Ελληνικής Αστυνομίας και 
τις Υποδιευθύνσεις Αντιμετώπισης Βίας στους Αθλη¬ 
τικούς Χώρους των Διευθύνσεων Ασφάλειας Αττικής 

και Θεσσαλονίκης, με σκοπό την επαρκή προετοιμασία 
και λήψη των ενδεδειγμένων μέτρων για την τήρηση 
της δημόσιας τάξης και ασφαλείας πριν, κατά και μετά 
τη διεξαγωγή ποδοσφαιρικών αγώνων διεθνούς, ιδίως, 
επιπέδου. 

β. Τη συνεργασία με τα αντίστοιχα Εθνικά Γραφεία 
Πληροφοριών Ποδοσφαίρου άλλων κρατών - μελών της 
Ευρωπαϊκής Ένωσης στα πλαίσια ανταλλαγής πληρο¬ 
φοριών στρατηγικής, επιχειρησιακής και τακτικής φύσε- 
ως, εμπειριών και τεχνογνωσίας, αναφορικά με θέματα 
αρμοδιότητάς του. 

γ. Την ανάπτυξη πρωτοβουλιών ή τη συνδρομή σε 
πρωτοβουλίες άλλων αρχών ή φορέων που έχουν ως 
στάχο την εξάλειψη της βίας στα γήπεδα και την ομαλή 
διεξαγωγή των ποδοσφαιρικών αγώνων. 

δ. Τη διευκάλυνση, το συντονισμά ή την οργάνωση, 
κατά περίπτωση, της αστυνομικής συνεργασίας μεταξύ 
άλλων αρχών και φορέων, σχετικά με τη διεξαγωγή 
διεθνών ποδοσφαιρικών αγώνων. 

ε. Την επικοινωνία για θέματα αρμοδιάτητάς του, σε 
περίπτωση ανάληψης από τη χώρα διεθνών ποδοσφαι¬ 
ρικών διοργανώσεων, με τις Εθνικές Αστυνομικές Υπη¬ 
ρεσίες των άλλων ενδιαφερομένων κρατών - μελών της 
Ευρωπαϊκής Ένωσης, είτε απευθείας, είτε μέσω αξιωμα¬ 
τικών συνδέσμων που ορίζονται για το σκοπά αυτό. 

στ. Την παροχή στα Εθνικά Γραφεία Πληροφοριών 
Ποδοσφαίρου άλλων κρατών - μελών της Ευρωπαϊκής 
Ένωσης, όταν του ζητηθεί ή αυτεπαγγέλτως, ανάλυση 
κινδύνου στα πλαίσια διεθνών ποδοσφαιρικών αγώνων 
που αφορούν ποδοσφαιρικούς συλλάγους ή εθνικές 
ομάδες. 

ζ. Το συντονισμά και την καθοδήγηση των περιφερει¬ 
ακών υπηρεσιών στη συλλογή γενικών πληροφοριών, 
σχετικά με τους ποδοσφαιρικούς αγώνες, τις λοιπές 
αθλητικές εκδηλώσεις και τις μετακινήσεις αθλητικών 
αποστολών και φιλάθλων. 

η. Την ανάληψη πρωτοβουλιών και την συνδρομή σε 
πρωτοβουλίες άλλων αρχών ή φορέων που έχουν ως 
στόχο την εξάλειψη της βίας στα γήπεδα και την ομα¬ 
λή διεξαγωγή των ποδοσφαιρικών ή άλλων αθλητικών 
συναντήσεων. 

θ. Την επεξεργασία των καταχωρούμενων στη βάση 
δεδομένων στοιχείων αθλητικών εκδηλώσεων και την 
ανάλυση γεγονότων και ενεργειών, που λαμβάνουν χώρα 
σε αθλητικούς χώρους, προς το σκοπό λήψης αποφάσε¬ 
ων σε στρατηγικά και επιχειρησιακό επίπεδο. 

5. Το Τμήμα Διοικητικής Μέριμνας έχει τις ακόλουθες 
αρμοδιότητες: 

α. Τη διαπίστωση και τον προσδιορισμό των αναγκών 
του προσωπικού με βάση τις διατιθέμενες δυνάμεις σε 
μέτρα τάξης, ασφαλείας και τροχαίας ευρείας κλίμακας 
ή σε επιχειρησιακές δράσεις μείζονος σπουδαιότητας, 
σε ά,τι αφορά κυρίως τις μετακινήσεις, τη διαμονή, τη 
διακομιδή και την υγειονομική περίθαλψη αυτού, καθώς 
και την παροχή κάθε αναγκαίας συνδρομής σε συνερ¬ 
γασία με τις περιφερειακές υπηρεσίες στην περιοχή 
των οποίων λαμβάνονται τα ως άνω μέτρα. 

β. Τη μέριμνα για την ικανοποίηση των αναγκών του 
προηγουμένου εδαφίου, σύμφωνα με τις διατάξεις που 
ισχύουν κάθε φορά, και το σχεδίασμά κάλυψης αυτών, 
σε συνεργασία με τις αρμάδιες διευθύνσεις των κλάδων 
και τις αυτοτελείς κεντρικές υπηρεσίες του Αρχηγείου 
Ελληνικής Αστυνομίας, καθώς και τις οικείες περιφε¬ 
ρειακές υπηρεσίες. 


γ. Τη μελέτη και την εισήγηση μέτρων για την επίλυ¬ 
ση προβλημάτων σχετικά με τα θέματα αρμοδιάτητάς 
του». 

6. Τα άρθρα 6, 7, 8, 9 και 9Α του ιδίου π.δ. αναριθμού- 
νται σε άρθρα 8, 9, 9Α, 9Β και 9Γ, αντιστοίχως. 

7. Μετά το άρθρο 5 του ιδίου π.δ. προστίθεται νέο 
άρθρο 6 ως εξής: 

«Άρθρο 6 

Διεύθυνση Χειρισμού Κρίσεων 

1. Η Διεύθυνση Χειρισμού Κρίσεων έχει ως αποστο¬ 
λή τον επιτελικά σχεδίασμά, την οργάνωση και τη 
δοκιμασία του συστήματος χειρισμού κρίσιμων περι¬ 
στατικών της Ελληνικής Αστυνομίας, την τήρηση των 
επιχειρησιακών σχεδίων ανταπόκρισης, καθώς και τη 
συμβουλευτική υποστήριξη της δομής διοίκησης κρί¬ 
σιμων περιστατικών, κατά τη διαχείρισή τους. Επίσης, 
λειτουργεί ως συμβουλευτικά άργανο του Υπουργείου 
Προστασίας του Πολίτη, σε περιπτώσεις γενικευμένων 
κρίσεων εσωτερικής ασφάλειας σε εθνικό επίπεδο, είτε 
η κύρια ευθύνη ανταπόκρισης ανήκει στην Ελληνική 
Αστυνομία, είτε λειτουργεί υποστηρικτικά προς άλλον 
αρμάδιο Φορέα. 

2. Η Διεύθυνση Χειρισμού Κρίσεων στο πλαίσιο εκπλή¬ 
ρωσης της αποστολής της συνεργάζεται, κατά περίπτω¬ 
ση, με τις κεντρικές και περιφερειακές Υπηρεσίες του 
Σώματος. Επίσης μπορεί να ζητεί πληροφοριακά στοι¬ 
χεία που σχετίζονται με την αποστολή της και προς το 
σκοπό υποβοήθησης του έργου της, από άλλες αρχές, 
οργανισμούς και επιχειρήσεις κοινής ωφέλειας. 

3. Η Διεύθυνση Χειρισμού Κρίσεων, διαρθρώνεται στα 
εξής Τμήματα: 

α. Τμήμα Συντονισμού και Διοικητικής Υποστήριξης, 
β. Τμήμα Σχεδιασμού και Συνεργασιών, 
γ. Τμήμα Ανάλυσης και Εκτίμησης Απειλών. 

4. Οι αρμοδιάτητες του Τμήματος Συντονισμού και 
Διοικητικής Υποστήριξης είναι οι ακάλουθες: 

α. Η ενεργοποίηση των διαδικασιών σύγκλησης του 
Συμβουλίου Διαχείρισης Κρίσεων, η διοικητική και γραμ¬ 
ματειακή υποστήριξή του, καθώς και η μέριμνα για την 
υλοποίηση των αποφάσεών του. 

β. Η μέριμνα για τη διάθεση συνδέσμων επικοινωνίας 
και επαφής μεταξύ Ελληνικής Αστυνομίας και άλλων 
υπηρεσιών, οργανισμών και φορέων, σχετικά με θέματα 
αρμοδιάτητάς της Διεύθυνσης. 

γ. Η μέριμνα για τη συνεργασία και το συντονισμό 
των τμημάτων της διεύθυνσης για την παροχή επιστη¬ 
μονικής και τεχνικής υποστήριξης σ’ αυτά, καθώς και η 
γραμματειακή υποστήριξη, η τήρηση και μηχανοργάνω¬ 
ση του αρχείου της Διεύθυνσης. 

δ. Η φροντίδα για την εκπαίδευση, μετεκπαίδευση και 
εξειδίκευση του προσωπικού της Διεύθυνσης και η εκ¬ 
πόνηση ειδικών εκπαιδευτικών προγραμμάτων χειρισμού 
κρίσιμων καταστάσεων σε συνεργασία με τη Διεύθυνση 
Εκπαίδευσης του Αρχηγείου Ελληνικής Αστυνομίας, για 
την εκπαίδευση του προσωπικού της Ελληνικής Αστυ¬ 
νομίας στα προγράμματα αυτά. 

ε. Η ανάλυση και αποτίμηση της διαχείρισης πραγ¬ 
ματικών κρίσιμων περιστατικών, καθώς και η εξαγωγή 
και κοινοποίηση των σχετικών συμπερασμάτων στις 
αρμάδιες υπηρεσίες και φορείς για αξιοποίηση. 

στ. Η μέριμνα για την οργάνωση σεμιναρίων, συνε¬ 
δρίων και διαλέξεων, σχετικά με το αντικείμενο και την 
αποστολή της Διεύθυνσης. 

ζ. Η τήρηση και εφαρμογή του σχεδίου ασφαλείας του 
οικήματος στέγασης και των λοιπών εγκαταστάσεων 
της Διεύθυνσης. 

η. Ο χειρισμός θεμάτων διοικητικής υποστήριξης και 
υλικοτεχνικού εξοπλισμού, ο προσδιορισμός του ανα¬ 
γκαίου τεχνολογικού εξοπλισμού και η εισήγηση για την 
προμήθειά του, καθώς και η μέριμνα για την ασψαλή 
φύλαξη, συντήρηση και χρήση του υλικού και των μέσων 
της Διεύθυνσης. 

θ. Η εισήγηση για πρόσληψη του αναγκαίου για την 
επίτευξη της αποστολής της επιστημονικού ή άλλης 
ειδικής κατηγορίας προσωπικού. 

5. Οι αρμοδιότητες του Τμήματος Σχεδιασμού και Συ¬ 
νεργασιών είναι οι ακόλουθες: 

α. Η σχεδίαση, εκπόνηση και επικαιροποίηση του συ¬ 
στήματος χειρισμού κρίσιμων περιστατικών και των 
συναφών υποστηρικτικών συμβατικών και ειδικών επι¬ 
χειρησιακών σχεδίων, σε συνεργασία με τις καθ’ ύλην 
αρμόδιες κεντρικές και περιφερειακές Υπηρεσίες της 
Ελληνικής Αστυνομίας. 

β. Η σχεδίαση και η εισήγηση για τη διεξαγωγή ασκή¬ 
σεων ετοιμότητας, διυπηρεσιακού ή διακλαδικού χα¬ 
ρακτήρα, τοπικής, περιφερειακής, εθνικής ή διεθνούς 
εμβέλειας, σε διμερές ή πολυμερές επίπεδο, προς το 
σκοπό διαπίστωσης της αποτελεσματικότητας των επι¬ 
χειρησιακών σχεδίων, της επιχειρησιακής ετοιμότητας 
του προσωπικού, καθώς επίσης και της επάρκειας και 
του βαθμού ανταπόκρισης των συστημάτων χειρισμού 
κρίσεων περιστατικών και επικοινωνίας και λήψης απο¬ 
φάσεων, στην αντιμετώπιση εξαιρετικά σοβαρών κατα¬ 
στάσεων ή κρίσιμων περιστατικών. 

γ. Η συνεργασία ή συνδρομή στις αρμόδιες Υπηρεσίες 
της Ελληνικής Αστυνομίας ή σε άλλους φορείς κατόπιν 
αιτήματός τους, σε θέματα εκπόνησης επιχειρησιακών 
σχεδίων ευρείας κλίμακας ή ειδικών συνθηκών και σχε¬ 
δίασης και οργάνωσης ασκήσεων ετοιμότητας. 

δ. Η παρακολούθηση και αξιολόγηση της πληρότητας 
και ετοιμότητας των υφιστάμενων συστημάτων επικοι¬ 
νωνίας και λήψης αποφάσεων, σε συνεργασία με τις 
αρμόδιες Υπηρεσίες του Σώματος και λοιπούς συναρμό- 
διους φορείς ασφαλείας, καθώς και η εισήγηση, εφόσον 
συντρέχει περίπτωση, για την αναβάθμισή τους. 

ε. Η ανάπτυξη συνεργασιών με φορείς ασφαλείας της 
ημεδαπής και αλλοδαπής σε θέματα διαχείρισης κρίσι¬ 
μων καταστάσεων και επιχειρήσεων ευρείας κλίμακας, 
καθώς και η εισήγηση για την εκπόνηση και εφαρμογή 
ειδικών προγραμμάτων συνεκπαίδευσης και δοκιμασίας 
μικτών σχημάτων ανταπόκρισης. 

στ. Η ανάπτυξη ειδικών συνεργασιών με εγχώριες 
Υπηρεσίες, Ιδρύματα ή Κέντρα, στο πλαίσιο ανταλλα¬ 
γής εμπειριών και εκπόνησης μελετών που αφορούν 
στο χειρισμό κρίσιμων περιστατικών και επιχειρήσεων 
ευρείας κλίμακας. 

ζ. Η παρακολούθηση των διεθνών εξελίξεων αναφο¬ 
ρικά με τις μεθόδους και τα μέσα αντιμετώπισης και 
διαχείρισης κρίσεων και η ανταλλαγή, σε συνεργασία 
με τη Διεύθυνση Διεθνούς Αστυνομικής Συνεργασίας 
του Αρχηγείου της Ελληνικής Αστυνομίας, εμπειριών και 
τεχνογνωσίας με τις Αστυνομίες άλλων κρατών. 

η. Η συμβουλευτική υποστήριξη της δομής διοίκησης 
κρίσιμου περιστατικού κατά τη διαχείρισή του. 

θ. Η μέριμνα για τη συγκρότηση Ομάδας Διαπραγ¬ 
ματεύσεων Ομηριών και Κρίσεων και τον εξοπλισμό 


της με τα αναγκαία τεχνολογικά διαπραγματευτικά 
συστήματα και συσκευές. Στο πλαίσιο αυτό σχεδιά¬ 
ζει ειδικές εκπαιδεύσεις στο εσωτερικό της χώρας και 
εισηγείται τη συμμετοχή σε αντίστοιχες εκπαιδεύσεις 
στο εξωτερικό. 

ι. Η υποστήριξη των Υπηρεσιών του Σώματος για την 
κάλυψη των εκπαιδευτικών και επικοινωνιακών τους 
αναγκών μέσω του ολοκληρωμένου συστήματος οπτι- 
κοακουστικών εφαρμογών της Διεύθυνσης, ύστερα από 
σχετική διαταγή του Αρχηγού της Ελληνικής Αστυνο¬ 
μίας. 

ια. Η συγκρότηση ή συμμετοχή, κατά περίπτωση, σε 
επιτροπές, διυπηρεσιακού ή διακλαδικού χαρακτήρα, 
προς το σκοπό της κατάρτισης επιχειρησιακών σχεδί¬ 
ων του συστήματος χειρισμού κρίσεων, καθώς και της 
αποτίμησης των αποτελεσμάτων διαχείρισης κρίσιμων 
περιστατικών. 

6. Οι αρμοδιότητες του Τμήματος Ανάλυσης και Εκτί¬ 
μησης Απειλών είναι οι ακόλουθες: 

α. Η παρακολούθηση και ανάλυση γεγονότων, τα 
οποία μπορούν να προκαλέσουν κρίσεις στον τομέα 
της δημόσιας τάξης και ασφάλειας, η εισήγηση λήψης 
μέτρων αντιμετώπισής τους και η έκδοση προς τούτο 
σχεδίου αναζήτησης πληροφοριών για την υποβοήθηση 
των αρμόδιων Υπηρεσιών του Σώματος σε συνεργασία 
με το ΚΕ.ΣΥ.Δ.Ε.Π. 

β. Η εκπόνηση και διαρκής ενημέρωση ειδικού Τεύ¬ 
χους Κινδύνων Εσωτερικής Ασφάλειας, για γεγονότα 
ή μορφές εγκληματικής συμπεριφοράς που μπορεί να 
εξελιχθούν ή να προκαλέσουν κρίσεις, σε συνεργασία 
με τις άλλες αρμόδιες Διευθύνσεις του Αρχηγείου Ελ¬ 
ληνικής Αστυνομίας, καθώς και ο καθορισμός των επι¬ 
πέδων επικινδυνότητας και η εισήγηση των αντιστοίχων 
επιπέδων συναγερμού του Σώματος. 

γ. Η περιοδική έκδοση αναφορών κατάστασης και 
εκτίμησης απειλών, για τα αναφερόμενα στην προη¬ 
γούμενη περίπτωση γεγονότα ή μορφές εγκληματικής 
συμπεριφοράς, βάσει των εκτιμήσεων των αρμόδιων 
Υπηρεσιών Ασφαλείας και λοιπών δημόσιων φορέων. 

δ. Η παροχή εξειδικευμένης τεχνογνωσίας και εμπει¬ 
ρίας στις αρμόδιες Υπηρεσίες του Σώματος για την εκ¬ 
πόνηση και επικαιροποίηση μελετών επικινδυνότητας - 
τρωτότητας ευπαθών στόχων. 

ε. Η επεξεργασία, ανάλυση και αξιοποίηση στο πλαίσιο 
εκπλήρωσης της αποστολής της Διεύθυνσης και σε 
συνεργασία με το ΚΕ.ΣΥ.Δ.Ε.Π. πληροφοριακού υλικού 
και η εκπόνηση σχετικών μελετών, προτάσεων και εκτι¬ 
μήσεων, αναφορικά με τα αίτια εκδήλωσης κρίσιμων 
περιστατικών και τις μεθόδους διαχείρισής τους. 

στ. Η παρακολούθηση των διεθνών εξελίξεων ανα¬ 
φορικά με τα μέσα και τις μεθόδους φορέων κινδύνων, 
καθώς και η συστηματική ανάλυση και καταγραφή γε¬ 
γονότων που δύνανται να εξελιχθούν ή να προκαλέσουν 
κρίσεις. 

7. Με τις ρυθμίσεις του άρθρου αυτού δεν θίγονται 
οι προβλεπόμενες από τις κείμενες διατάξεις αρμοδι¬ 
ότητες και οι υποχρεώσεις των λοιπών αστυνομικών 
Υπηρεσιών της Ελληνικής Αστυνομίας, σχετικά με την 
διαχείριση κρίσιμων περιστατικών και επιχειρήσεων 
ευρείας κλίμακας». 

8. Το άρθρο 9Β του ιδίου π.δ. όπως ισχύει αναριθμείται 
σε άρθρο 7 και η παράγραφος 8 του άρθρου αυτού, 
αναριθμείται σε παράγραφο 5 και αντικαθίσταται ως 
εξής: 

«5. Λεπτομέρειες που αφορούν την εσωτερική λειτουρ¬ 
γία, διάρθρωση και άσκηση των αστυνομικών αρμοδιο¬ 
τήτων του Ενιαίου Κέντρου Επιχειρήσεων ρυθμίζσνται 
με Εσωτερικά Κανόνισμά, ο σποίος εκδίδεται με διαταγή 
του Αρχηγού της Ελληνικής Αστυνομίας». 

9. Όπου στις διατάξεις του άρθρου της προηγουμέ- 
νης παραγράφου αναφέρεται ο τίτλος «Ενιαίο Κέντρο 
Επιχειρήσεων Τάξης και Ασφάλειας (Ε.Κ.Ε.Τ.Α.)» νσείται 
εφεξής «Ενιαίο Κέντρο Επιχειρήσεων (Ε.Κ.Ε.)». 

10. Τα Κεφάλαια Γ' και Δ' ταυ ιδίου π.δ. αναριθμούνται 
σε κεφάλαια Δ' και Ε', αντιστοίχως και μετά τσ άρθρα 
7, άπως αυτά αναριθμείται με την παράγραφσ 8 ταυ 
παράντσς, πρσστίθεται νέο κεφάλαιο Γ' ως εξής: 

«ΚΕΦΑΛΑΙΟ Γ' 

ΚΛΑΔΟΣ ΑΣΦΑΛΕΙΑΣ» 

11. Η παράγραφος 1 του άρθρου 8 του ιδίου π.δ. άπως 
το άρθρο αυτά αναριθμείται με την παράγραφο 6 του 
παράντος άρθρου, αντικαθίσταται ως εξής: 

«1. Η Διεύθυνση Δημάσιας Ασφάλειας διαθρώνεται ως 
εξής: 

α. Κέντρα Συλλογής και Διαχείρισης Επιχειρησιακών 
Πληρσφοριών. 

β. Τμήμα Ανάλυσης και Αντιμετώπισης του Εγκλή¬ 
ματος 

γ. Τμήμα Οικονομικών Εγκλημάτων 

δ. Τμήμα Ναρκωτικών και Παραβατικάτητας Ανηλί¬ 
κων 

12. Οι παράγραφοι 2, 3, 4 και 5 του άρθρου 8 του ιδίου 
π.δ. αναριθμούνται σε παραγράφους 3, 4, 5 και 6, αντι- 
στοίχως και προστίθεται νέα παράγραφος 2, ως εξής: 

«2. Τ ο Κέντρο Συλλογής και Διαχείρισης Επιχειρησια¬ 
κών Πληρσφοριών (ΚΕ.ΣΥ.Δ.Ε.Π.) λειτουργεί σε επίπεδσ 
Υπσδιεύθυνσης και είναι αρμάδιο για τη συγκέντρωση, 
ιδίως μέσω των Τμημάτων Συλλσγής και Διαχείρισης 
Επιχειρησιακών Πληρσφοριών των Υποδιευθύνσεων 
Εσωτερικών λειτουργιών των Διευθύνσεων Ασφαλείας 
Αττικής και Θεσσαλονίκης και των αντίστοιχων Γ ραφεί¬ 
ων των Επιτελείων των Γ ενικών Αστυνομικών Διευθύν¬ 
σεων Περιφέρειας, την αξιολάγηση, ταξινάμηση, ανάλυ¬ 
ση και διάθεση επεξεργασμένων ή μη πληρσφσριών για 
την αντιμετώπιση κάθε μορφής εγκληματικότητας και 
ιδίως του οργανωμένου εγκλήματος, καθώς και για την 
τήρηση, ενημέρωση και διασφάλιση των ειδικών βάσεων 
δεδομένων, στις σποίες καταχωρείται και αποθηκεύ¬ 
εται πληροφοριακό υλικό σύμφωνα με την ισχύσυσα 
νσμοθεσία. Ειδικότερα ζητήματα και λεπτομέρειες που 
αφορούν στη λειτσυργία του ΚΕ.ΣΥ.Δ.Ε.Π. ρυθμίζονται 
από Κανονισμό Λειτουργίας ο οποίος καταρτίζεται με- 
ρίμνη του Κλάδου Ασφάλειας του Αρχηγείου Ελληνικής 
Αστυνομίας και εγκρίνεται από τον Αρχηγό. Το ΚΕ.ΣΥ. 
Δ.Ε.Π. διαρθρώνεται στα ακόλσυθα Τμήματα: 

α. Τμήμα Συλλογής Πληροφοριών, το οποίο είναι αρ¬ 
μόδιο για την συγκέντρωση και επεξεργασία πληρο¬ 
φοριών και την υποστήριξη των Υπηρεσιών της Ελληνι¬ 
κής Αστυνσμίας σε θέματα αναζήτησης και διαχείρισης 
πληρσφοριών. 

β. Τ μήμα Επιχειρησιακής και Στρατηγικής Ανάλυσης, 
το οποίο είναι αρμόδιο για την επιχειρησιακή και στρα¬ 
τηγική ανάλυση των πληροφοριών, την επεξεργασία και 
αξισλόγηση των στατιστικών στοιχείων εγκληματικότη¬ 
τας, την ανάλυση των αιτίων ταυ εγκλήματσς και την 
κατάρτιση ειδικών εκθέσεων σε ό,τι αφορά στα χαρα¬ 


κτηριστικά, τις μεταβολές και τις μεθόδους διάπραξης 
των εγκλημάτων και ιδίως των εγκλημάτων που εμφανί¬ 
ζουν τα χαρακτηριστικά του οργανωμένου εγκλήματος. 
Είναι επίσης αρμόδισ για την εισήγηση λειτσυργικού 
και στρατηγικσύ σχεδιασμσύ για την πρόληψη και κα- 
ταστσλή των εγκλημάτων, καθώς και για τη διαχείριση 
στσιχείων στσ πλαίσιο της Συμφωνίας 80ΗΕΝΘΕΝ και 
την παροχή οδηγιών στις καθ’ ύλην αρμόδιες Υπηρεσίες 
για την εφαρμογή της σχετικής νομοθεσίας. 

γ. Τμήμα Αρχείων, το οποίο είναι αρμόδιο για την 
ενημέρωση, την τήρηση και τη μηχανογράφηση των 
αρχείων, καθώς και για την προστασία των βάσεων 
δεδσμένων και τη διασφάλιση του πληροφοριακού υλι¬ 
κού. Επίσης, τσ Τμήμα αυτό είναι αρμόδιο για τον κα¬ 
θορισμό των ειδικότερων πρσϋπσθέσεων, κριτηρίων και 
διαδικασιών αναζήτησης και καταχώρισης σε νομίμως 
υφιστάμενες εθνικές ή διεθνείς βάσεις δεδομένων των 
διωκομένων από τις αρμόδιες ελληνικές αρχές ατό¬ 
μων, των εξαφανισθέντων στην Ελλάδα προσώπων, 
των κλεμμένων οχημάτων, καθώς και των κλαπέντων ή 
απολεσθέντων αντικειμένων και εγγράφων, πλην των 
διαβατηρίων, δελτίων αστυνομικής ταυτότητας και ομοι¬ 
όμορφων προξενικών θεωρήσεων (άρθρο 2 παρ. 3 του 
Κανονισμού ΕΚ/810/2009 του Ευρωπαϊκού Κοινοβουλίου 
και του Συμβουλίου,!_ 243)». 

13. Η παράγραφος 3 του άρθρου 8 του ιδίου π.δ. όπως 
αυτή αναριθμείται με την προηγούμενη παράγραφο του 
παρόντος άρθρου, αντικαθίσταται ως εξής: 

«3. Οι αρμσδιότητες ταυ Τμήματος Ανάλυσης και Αντι¬ 
μετώπισης του Εγκλήματος είναι οι ακόλουθες: 

α. Η προετοιμασία νσμσθετικών και διοικητικών πρά¬ 
ξεων για την πρόληψη και καταστολή του εγκλήματος 
και η καθοδήγηση των περιφερειακών Υπηρεσιών στην 
εφαρμσγή της πσινικής νομσθεσίας σε θέματα αρμσ- 
διότητάς του. 

β. Η γενική παρακολούθηση της εγκληματικότητας 
στη χώρα μας και ειδικότερα σε ό,τι αφσρά σε σσβαρά 
εγκλήματα ή εγκλήματα πσυ εμφανίζουν τα χαρακτη¬ 
ριστικά του οργανωμένου εγκλήματος, η μελέτη και 
ανάλυση των αιτίων, των ποσοτικών και ποιοτικών χα¬ 
ρακτηριστικών και της μεθσδσλογίας και της συχνότη¬ 
τας διάπραξης των εγκλημάτων αυτών και η εκπόνηση 
μέτρων για την αντιμετώπισή τσυς. 

γ. Η παρακσλούθηση των διεθνών εξελίξεων σε θέ¬ 
ματα αντιμετώπισης τσυ εγκλήματος και ιδίως του ορ¬ 
γανωμένου, η μελέτη των επιστημονικών και τεχνικών 
μεθόδων καταπολέμησής τσυ και η εισήγηση για εφαρ- 
μσγή ή βελτίωση αντιστσίχων μεθόδων καταπολέμησης 
τσυ εγκλήματσς στη χώρα μας. 

δ. Η ανταλλαγή με αστυνσμικές αρχές άλλων κρα¬ 
τών γνώσεων, πληρσφσριών και εμπειριών σε θέματα 
αντιμετώπισης του οργανωμένου εγκλήματος και της 
κατάρτισης και εφαρμσγής σχετικών με την πρόληψη 
και την καταστσλή τσυ πρσγραμμάτων. 

ε. Η παρσχή κατευθύνσεων και οδηγιών στις αρμόδιες 
περιφερειακές αστυνομικές Υπηρεσίες για την αποτελε¬ 
σματικότερη καταπσλέμηση της εγκληματικότητας και 
ιδίως των εγκλημάτων που εμφανίζουν τα χαρακτηρι¬ 
στικά του οργανωμένου εγκλήματος και η καθοδήγησή 
τσυς στην εφαρμογή της σχετικής νομσθεσίας. 

στ. Η συνεργασία με όλες τις συναρμόδιες αρχές για 
την αποτελεσματικότερη αντιμετώπιση των εγκλημά¬ 
των που έχουν τα χαρακτηριστικά τσυ σργανωμένου 

εγκλήματος και ιδίως αυτών που αφορούν στην εμπο¬ 
ρία ανθρώπων, στο οικονομικό έγκλημα, στη βία στους 
αθλητικούς χώρους, στην παράνομη διακίνηση μετανα¬ 
στών, στα ναρκωτικά και στην παιδική πορνογραφία. 

ζ. Η παρακολούθηση των επιστημονικών εξελίξεων 
στους κλάδους του ποινικού δικαίου και της εγκλη¬ 
ματολογίας και η μέριμνα για την αξιοποίησή τους, 
καθώς επίσης και η εκπόνηση σχεδίων αντεγκληματικής 
δράσης, σε συνεργασία με το Τμήμα Επιχειρησιακής 
και Στρατηγικής Ανάλυσης του ΚΕ.ΣΥ.Δ.Ε.Π. και άλλες 
συναρμόδιες αρχές και επιστημονικούς και κοινωνικούς 
φορείς. 

η. Η επεξεργασία και λήψη μέτρων ασφάλειας για 
την προστασία ατόμων από την εγκληματική δράση 
οργανωμένων ομάδων ή κακοποιών. 

θ. Η εκπόνηση οδηγιών για την αναζήτηση διωκομένων 
ή εξαφανισθέντων προσώπων και κλαπέντων αντικει¬ 
μένων, η αναζήτηση και σύλληψη των λιποτακτών και 
ανυποτάκτων και η εξέταση αιτημάτων για τη χορή¬ 
γηση ή μη αδειών απουσίας σε όσους έχει επιβληθεί 
εκτόπιση ως παρεπόμενη ποινή με απόφαση ποινικού 
δικαστηρίου. 

ι. Η εισήγηση για την προκήρυξη χρηματικών αμοιβών 
σε οποιονδήποτε παρέχει στοιχεία και πληροφορίες 
που θα οδηγήσουν στην εξιχνίαση σοβαρών εγκλημά¬ 
των και την αποκάλυψη και σύλληψη των δραστών των 
εγκλημάτων αυτών. 

ια. Η εκπόνηση οδηγιών προς τις περιφερειακές αστυ¬ 
νομικές Υπηρεσίες αναφσρικά με τις χορηγσύμενες 
άδειες εργασίας, κατ’ εφαρμογή των διατάξεων του 
π.δ. 180/1979 όπως ισχύει κάθε φορά, η εξέταση αιτη¬ 
μάτων και η χσρήγηση άδειας λειτουργίας σε ιδιωτικές 
εταιρείες παροχής υπηρεσιών ασφαλείας, καθώς επί¬ 
σης η καθοδήγηση των περιφερειακών Υπηρεσιών στην 
εφαρμογή της σχετικής νομοθεσίας. 

ιβ. Η επεξεργασία μέτρων και κανόνων για την έγκριση 
της σύνδεσης συστημάτων συναγερμσύ με τις Υπηρε¬ 
σίες της Ελληνικής Αστυνομίας και η καθοδήγηση των 
Υπηρεσιών στην εφαρμογή της σχετικής νσμοθεσίας, 
σε συνεργασία με τη Διεύθυνση Τεχνικών. 

ιγ. Ο σχεδιασμός δράσεων για την ενημέρωση και την 
ευαισθητσποίηση των πολιτών και κοινωνικών φορέων 
σε θέματα πρόληψης της εγκληματικότητας, καθώς και 
η συμμετσχή τσυς σε σχετικά προγράμματα. 

ιδ. Η μέριμνα για τη συνεχή κατάρτιση, επιμόρφωση 
και εξειδίκευση του προσωπικού και η υποβολή προτά¬ 
σεων δισργάνωσης ειδικών προς τούτο σεμιναρίων, επί 
θεμάτων αρμοδιότητάς του, τόσο σε εθνικό επίπεδσ σε 
συνεργασία με τη Διεύθυνση Εκπαίδευσης και άλλσυς 
δημόσιους και ιδιωτικούς φορείς, όσο και σε διεθνές 
επίπεδο σε συνεργασία με τη Διεύθυνση Διεθνούς Αστυ¬ 
νομικής Συνεργασίας. 


ιε. Η υποβολή εισηγήσεων για τη συμμετοχή εκπρο¬ 
σώπων της Ελληνικής Αστυνομίας σε συναντήσεις και 
ομάδες εργασίας που αφορούν αντικείμενα της αρμοδι¬ 
ότητάς του, τόσο σε εθνικό όσο και σε διεθνές επίπεδο, 
η ενημέρωση της ιεραρχίας για τα αποτελέσματά τους 
και η παρακολούθηση της υλσποίησης των απσφασι- 
σθέντων. 

ιστ. Η μέριμνα για την έγκριση και παρακολούθηση 
υλοπσίησης αιτημάτων αστυνσμικής συνεργασίας και 
συνδρομής για θέματα αρμοδιότητάς του, που διατυ¬ 
πώνονται στο πλαίσιο διμερών ή πολυμερών συμφω¬ 
νιών αστυνομικής συνεργασίας με άλλες χώρες και η 
πληροφσριακή υποστήριξη των εθνικών γραφείων και 
μανάδων που λειτουργούν στα πλαίσια των συμφωνιών 
ΙΝΤΕΒΡΟΕ, ΕυΒΟΡΟί και 30ΗΕΝΘΕΝ. 

ιζ. Η μέριμνα για τη συμμετσχή σε επιχειρησιακά 
σχέδια που καταρτίζονται κατ’ εφαρμογή των ανω¬ 
τέρω συμφωνιών για θέματα αρμοδιότητάς του και η 
υποστήριξη και παρακολσύθηση της υλοποίησής τους 
από τις καθύλην αρμόδιες Υπηρεσίες της Ελληνικής 
Αστυνομίας». 

14. Στην παρ. 5 του άρθρου 9 του ιδίου π.δ., όπως το 
άρθρο αυτό αναριθμείται με την παρ. 6 του παρόντος 
άρθρου, προστίθεται περίπτωση θ', ως εξής: 

«θ. Η έκδοση δελτίων ταυτότητας Ελλήνων πολιτών, 
μονίμων κατοίκων Κύπρου». 

Άρθρο 2 

Καταργούμενες διατάξεις 

Από την έναρξη ισχύος του παρόντος διατάγματος 
καταργούνταί: 

1. Οι παράγραφοι 4, 5 και 6 του άρθρου 7 του π.δ. 
14/2001, όπως το άρθρο αυτό αναριθμήθηκε με τις δια¬ 
τάξεις της παραγράφου 8 του προηγούμενου άρθρου. 

2. Η παράγραφος 6 του άρθρου 8 του ιδίου π.δ., όπως 
το άρθρο αυτό αναριθμήθηκε με τις διατάξεις της πα¬ 
ραγράφου 6 του προηγούμενου άρθρου. 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 8 Απριλίου 2011 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 

Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/€Ρ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 


100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή αά-ΓΟίτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β(.9ΐ') 


Ηλεκτρονική Διεύθυνση: Ιι((ρ://νννννν.6(.9Γ - β-πιαίΙ: νν6ΐ}Πΐ38(6Γ.6(@6(.9·' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ [ 

ΚΑΠΟΔΙΣΤΡΙΟΥ 34 * Α0ΗΝΑ 104 32 * ΤΗΛ. 210 52 79 000 * ΡΑΧ 210 52 21 004 | 















































































